**ΠΑΡΑΤΑΣΗ ΑΔΕΙΩΝ ΟΔΗΓΗΣΗΣ ΚΑΙ ΠιστΟΠοιητικών ΕπαγγελΜατικής Ικανότητας (Π.Ε.Ι.)**

Στο πλαίσιο της λήψης έκτακτων μέτρων λόγω της εμφάνισης του COVID-19 με την Πράξη Νοµοθετικού Περιεχοµένου (Α’ 55/11-03-2020) **παρατείνεται αυτοδικαίως έως και την 30ή Απριλίου 2020 η ισχύς των αδειών οδήγησης** και των Πιστοποιητικών Επαγγελματικής Ικανότητας (Π.Ε.Ι.) που λήγουν έως και την 30η Απριλίου 2020.

Η ως άνω παράταση χορηγείται για οδήγηση αποκλειστικά και μόνο εντός της ελληνικής επικράτειας.

Έως και την 30ή Απριλίου 2020 δεν επιτρέπεται στους πολίτες να προσέρχονται στις Υπηρεσίες Μεταφορών & Επικοινωνιών καθώς και τα Κέντρα Εξυπηρέτησης Πολιτών (Κ.Ε.Π.) της χώρας για την υποβολή αίτησης ανανέωσης άδειας οδήγησης ή Π.Ε.Ι.

Από την ανωτέρω απαγόρευση εξαιρούνται οι ενδιαφερόμενοι για υποβολή αίτησης οι οποίοι πρόκειται να ταξιδέψουν µε το όχηµά τους για επαγγελματικούς λόγους στο εξωτερικό.